Uznesenie predsedu Všeobecného súdu z 3. mája 2018 – VQ/ECB
(vec T‑203/18 R)
„Konanie o nariadení predbežného opatrenia – Hospodárska a menová politika – Prudenciálny dohľad nad úverovými inštitúciami – Úlohy, ktoré sú Európskej centrálnej banke zverené nariadením (EÚ) č. 1024/2013 – Právomoci ECB – Špecifické právomoci v oblasti dohľadu – Správne sankcie – Uverejnenie – Návrh na odklad výkonu – Neexistencia naliehavosti“
1.      Konanie o nariadení predbežného opatrenia – Odklad výkonu – Predbežné opatrenia – Podmienky nariadenia – Fumus boni iuris – Naliehavosť – Vážna a nenapraviteľná ujma – Kumulatívna povaha – Poradie a spôsob preskúmania – Voľná úvaha sudcu rozhodujúceho o nariadení predbežných opatrení – Zváženie všetkých dotknutých záujmov
(článok 256 ods. 1 ZFEÚ, články 278 a 279 ZFEÚ; Rokovací poriadok Všeobecného súdu, článok 156 ods. 4)
(pozri body 7 – 10)
2.      Konanie o nariadení predbežného opatrenia – Odklad výkonu – Predbežné opatrenia – Podmienky nariadenia – Naliehavosť – Vážna a nenapraviteľná ujma – Dôkazné bremeno – Majetková ujma – Povinnosť poskytnúť konkrétne a presné údaje podporené podrobnými listinnými dôkazmi – Situácia spôsobilá ohroziť existenciu žalujúcej spoločnosti – Posúdenie s ohľadom na situáciu skupiny, do ktorej patrí – Neexistencia naliehavosti
(články 278 a 279 ZFEÚ; Rokovací poriadok Všeobecného súdu, článok 156 ods. 4)
(pozri body 13 – 17, 19, 24, 30, 31)
3.      Konanie o nariadení predbežného opatrenia – Podmienky prípustnosti – Návrh – Formálne náležitosti – Uvedenie dôvodov, ktoré na prvý pohľad odôvodňujú nariadenie navrhovaných opatrení
(články 278 a 279 ZFEÚ; Rokovací poriadok Všeobecného súdu, článok 156 ods. 4 a 5)
(pozri body 18, 20)
Predmet
Návrh podaný na základe článkov 278 a 279 ZFEÚ na odklad výkonu rozhodnutia Rady guvernérov ECB ECB‑SSM‑2018‑ESSAB‑4, SNC‑2016‑0026 zo 14. marca 2018 týkajúceho sa peňažnej sankcie a jeho uverejnenia na internetovej stránke ECB
Výrok rozsudku
1.
Návrh na nariadenie predbežného opatrenia sa zamieta.
2.
O trovách konania sa rozhodne neskôr.